Keskustelu:Do or Die (Wigwamin kappale)

message: Yksittäinen, singlenä julkaisematon albumiraita. Ainoa merkittävä asia keskivertobiisiin verrattuna tuntuu olevan se, että biisiä on soitettu paljon keikoilla. --Sblöbö (keskustelu) 13. joulukuuta 2016 kello 14.45 (EET)
replies: text: Huippu biisi, ellei jopa yksi monien joukossa. Ei merkittävä. --Vilhokki (keskustelu) 13. joulukuuta 2016 kello 16.38 (EET)
replies: text: :Joo, wiguilla ei huteja pahemmin ole. Tämä biisi ei sieltä tasokkaasta massasta kuitenkaan mitenkään erotu. Singlebiisit, kuten ”Freddie Are You Ready” ja ”Luulosairas”, ovat sitten asia erikseen. Ne ovat automaattisesti merkittäviä. --Sblöbö (keskustelu) 13. joulukuuta 2016 kello 16.54 (EET)
replies: text: ::Ei mitään varsinaista lisättävää, mutta pakko sanoa että hyvin sanottu. --Vilhokki (keskustelu) 13. joulukuuta 2016 kello 18.54 (EET)

text: Pieni korjaus: kappale on kyllä julkaistu singlenä, mutta vain Japanissa. Suomi-Wikipediaan biisi olisi pitänyt julkaista singlenä myös Suomessa, eli tämä tulee poistaa. --87.93.8.38 13. joulukuuta 2016 kello 22.39 (EET)
replies: text: :Ei kai se nyt ihan noin mene. Mutta toki tuo Japanissa julkaistu single lienee todella marginaalinen. Tuohon aikaan kansainvälisiltä bändeiltä julkaistiin yksittäisiä singlejä vähän siellä sun täällä. --Sblöbö (keskustelu) 13. joulukuuta 2016 kello 22.58 (EET)
replies: text: ::Samaa mieltä. Ei se ole noin mustavalkoista enkä IP:n perustelua voi kyllä allekirjoittaa. Tästä huolimatta tässä tapauksessa lopputuloksesta ollaan yksimielisiä eli poistoon. --Vilhokki (keskustelu) 13. joulukuuta 2016 kello 23.23 (EET)
replies: text: :::Single on julkaistu kuvakannella, mikä tuohon aikaan ei ollut mikään itsestäänselvyys. Kyseessä ei siis ollut mikään promo tai muu marginaalijulkaisu ja tuohon aikaan singlemarkkinat olivat ihan merkittävä osa musiikkibisnestä eikä ainoastaan albumeiden promootiokanava kuten myöhemmin. Mutta joka tapauksessa single julkaistiin ainoastaan Japanissa, eli tästä voisi tehdä artikkelin Japanin Wikipediaan, ei Suomen Wikipediaan. --87.93.8.38 14. joulukuuta 2016 kello 00.59 (EET)
replies: text: ::::Tarkoitin ennemminkin sitä, että singlen menestys ja huomioarvo on ollut Japanissa marginaalista. Ja mitä noihin kuvakansiin tulee, niin kyllä ne Japanissa olivat käsittääkseni tavanomaisia jo tuolloin. Britanniassa ja USA:ssa ne alkoivat yleistyä vasta 80-luvulla. --Sblöbö (keskustelu) 14. joulukuuta 2016 kello 12.50 (EET)
replies: text: :::::Varmasti marginaalista Japanin musiikkimarkkinoiden kokoon nähden. Luulen, että koko Virgin Recordsin markkinat olivat Japanissa varsin marginaaliset. En ymmärrä Japania, joten hirveän vaikeaa olisi ottaa selvää asiasta. Ei Wigwam Briteissäkään menestynyt, vaikka sitä sinne yritettiin myydä. Mutta siis pointtini on, että tämä olisi joka tapauksessa merkittävä Japanin Wikipediaan, ei Suomen Wikipediaan, kuten Briteissä julkaistut singlet olisivat merkittäviä Englanti-Wikipediaan. Kyllä Suomen Wikipediassakin on vaikka minkälaisten suomalaisten marginaalibändien julkaisuja. --37.33.119.153 14. joulukuuta 2016 kello 13.39 (EET)
Minusta kaikkien aikojen toiseksi parhaaksi suomalaiseksi rockalbumiksi kriitikkoäänestetyn albumin kaikki raidat ovat wikimerkittäviä. 1970-luvulla singlejulkaisu oli progebändille pikemminkin häpeäksi kuin ansioksi. Ja singlekin on julkaistu, tuon ajan arvostetuimman levy-yhtiön toimesta 120 miljoonan ihmisen markkina-alueella. Tämä ei ole Suomen Wikipedia vaan suomenkielinen. –Kotivalo (keskustelu) 14. joulukuuta 2016 kello 23.20 (EET)
Lisäsin nyt tietoa singlejulkaisusta ja laitoin hämäävän kappalemallineen tilallle singlemallineen. Myönnän, että jos olisin tiennyt tällaisen singlejulkaisun olevan olemassa, niin en olisi merkittävyyttä lähtenyt kyseenalaistamaan. Omasta puolestani saa jäädä. Olisi selkeämpää niin, koska tunnettujen esittäjien singlejulkaisuja pidetään automaattisesti merkittävinä. Menisi säätämiseksi jos pitäisi vielä erikseen miettiä kriteerejä sille, missä maassa single pitää olla julkaistu jne. --Sblöbö (keskustelu) 15. joulukuuta 2016 kello 17.51 (EET)

text: Linjan mukaan tässä kannattaakin toimia, menee turhaksi vatuloimiseksi ja mieltenpahoittamiseksi jos tätäkin aletaan vatvoa. Lisäsin kansikuvankin nyt kun itsellenikin tuli uutta tietoa tästä julkaisusta. --Vilhokki (keskustelu) 15. joulukuuta 2016 kello 19.04 (EET)
replies: text: :Jees, näillä mennään. --Sblöbö (keskustelu) 15. joulukuuta 2016 kello 19.11 (EET)
thread_title:  Merkittävyys